b"\n_START_ARTICLE_\nStarCraft II: Heart of the Swarm\n_START_SECTION_\nYleist\xc3\xa4\n_START_PARAGRAPH_\nStarcraft II -trilogian jokainen osa keskittyy yhteen kolmesta rodusta. Edelt\xc3\xa4v\xc3\xa4n osan Wings of Libertyn yksinpelikampanja seurasi Terraneiden Jim Raynorin taistelua, jonka er\xc3\xa4\xc3\xa4n\xc3\xa4 lopputuloksena Queen of Blades muuttui j\xc3\xa4lleen Sarah Kerriganiksi. Heart of the Swarm jatkaa t\xc3\xa4st\xc3\xa4, ja keskittyy Kerriganiin ja h\xc3\xa4nen hallitsemiinsa Zergeihin. Peli toimii osittain roolipelimaisena.\n_START_SECTION_\nOminaisuuksia\n_START_PARAGRAPH_\nHeart of the Swarmin kampanja kulkee samalla tavalla kuin Wings of Libertyn, mutta jotkut mekaniikat muuttuvat. Suurimmassa osassa pelin teht\xc3\xa4vi\xc3\xa4 Sarah Kerrigan on pelattava hahmo, ja pelin edetess\xc3\xa4 h\xc3\xa4nen voimansa alkavat kasvaa ja h\xc3\xa4n kykenee hallitsemaan enemm\xc3\xa4n zergej\xc3\xa4. Peli tarjoaa samanoloisia vain kampanja-yksikk\xc3\xb6j\xc3\xa4, joita ei voi k\xc3\xa4ytt\xc3\xa4\xc3\xa4 moninpeliss\xc3\xa4. My\xc3\xb6s moninpeliin on tulossa parannuksia.\n_START_SECTION_\nTarina\n_START_PARAGRAPH_\nHeart of the Swarmin tarina alkaa Wings of Libertyn j\xc3\xa4lkeen. Jim Raynor ja h\xc3\xa4nen johtamat Terranit onnistuivat lopettamaan Zergien invaasion Koprulu-sektoriin hy\xc3\xb6kk\xc3\xa4\xc3\xa4m\xc3\xa4ll\xc3\xa4 Chariin ja k\xc3\xa4ytt\xc3\xa4m\xc3\xa4ll\xc3\xa4 muinaista xel'naga-artefaktia tuhoamalla Zergit ja muuttamaan Sarah Kerriganin takaisin ihmiseksi. N\xc3\xa4ytti silt\xc3\xa4, ett\xc3\xa4 Zergien uhka olisi lopullisesti ohi. Mutta ilman Kerrigania Zergit ovat ajautuneet keskin\xc3\xa4iseen kahakkaan. Samaan aikaan Kerrigan vannoo kostavansa Arcturus Mengskille kaiken, ja alkaa etsim\xc3\xa4\xc3\xa4n ja yhdist\xc3\xa4m\xc3\xa4\xc3\xa4n hajautuneita Zergien pesueita."